Setu me é ober un droiadig e kêr; neo ket ker yen èl dech, met  afer zo choazh a en em serriñ evel ur pok-kistin !  Tapet em eus ur benveg da drochiñ tammigoù koad; setu me neuze é tapout ur vrinsenn a wezenn dech; ur wezenn-Judea eo, splann eo get sikour ma levr. Dont a ra soñj din neuze er pezh a dremen er chornad-se ag an Douar, ha neo ket forzh bourrus. Derchel a ran get ma hent; ur wezenn tilh hag he broñs aes da anavout, ruz brav o liv; gwez-robin, ken disheñvel o barroù nevez, dret ha get drein hir ha lemm, hag ar barroù a zoug frouezh, tort hag hep  drein. Er levr e vez diskouezet hepken ar barroù hir ! Neus ket levr ebet hep si, an dra-se zo da ouiet, ha den em zibrouilh get ar wirionez-se. Goude, setu skav-gwrach hag a zo Acer campestris moarvat, Erable champêtre; ur seurt onn (oulm gwenn); ur wezenn fav-put (charme) ivez. Trochet em eus un tamm a bep unan ha klask a ran o anvioù em levr. Falloch micher a zo. Mat e vehe bout gouest do diforch èl-se dar goañv, kement-se a vehe ur feson do anavout gwell; mes marse em eus lâret choazh an  dra-se.    Ho kuitaat a ran get skeudenn div wezenn fav-put dar goañv